Here is a page extracted from Wikipedia that may contain CSS, HTML, and a lot of unformatted text.

Title: Meles meles
Content: O taixudo común u taixudo europeu u simplament taxugo u melón u taxón (Meles meles (Linné, 1758)) ye un mamifero d'a orden d'os Carnivora y familia Mustelidae que ye un animal de constitución poderosa, de color negra, blanca, parda y grisa, con un tozuelo chicot, un cuerpo regordenco, uellos negros chicoz y coda curta. O suyo peso vareya, de 7 a 13 kg de primavera, manimenos puya a 15–17 kg d'agüerro antis d'o periodo de suenio hibernal.

Ye nocturno y ye un animal social que aduerme mientres o día en un d'os cuantos cados d'a suya aria de distribución territorial. Istos cados tienen multiples cameras y dentradas, y son sistemas extensos de pasaches subterranios de 35 a 81 m de longaria. Acubilan cuantas familias de taxugos que fan servir istos cados mientres decenios. Os taxugos son niquitosos con l'escoscamiento d'o suyo cado, fan leito fresco y retiran o material puerco a ormino, y defecan en cagaderos que se troban estratechicament difuera d'os cubiculos u de camín a atros asentamientos.

Encara que ye clasificau como carnivoro, o taixudo europeu s'alimenta d'una ampla variedat de virollas vechetals y animals, alimentando-se de leremicos de tierra, insectos grans, chicoz mamifers, carnuz, cerials y tuberclos. De primavera se producen cadilladas de dica cinco crietas. As crietas s'esbezan uns meses dimpués, manimenos per un regular remaneixen adintro d'o grupo familiar. Se sabe que o taixudo europeu comparte lo suyo cado con atras especies como coniellos, rabosas royas u tanukis, pero puede estar pro furo cuan se le provoca, una traza que s'ha explotau en Anglaterra en l'agora ilegal esporte sangriento de Badger-baiting. Os taxugos pueden estar portadors de tuberculosis bovina, que tamién afecta a lo bestiar.

Subespecies 
 Meles meles arcalus (Miller, 1907).
 Meles meles canescens (Blanford, 1875).
 Meles meles heptneri (Ogniov, 1931).
 Meles meles marianensis (Graells, 1897).
 Meles meles meles (Linnaeus, 1758).
 Meles meles milleri (Baríxnikov, Puzatxenko]], 2003).
 Meles meles rhodius (Festa, 1914).
 Meles meles severzovi (Heptner, 1940).

Referencias

Vinclos externos 

Meles
Mamiferos presents en Aragón